Setmanari Punt TIC - núm. 638 | Xarxa Punt TIC
Setmanari Punt TIC - núm. 638
23 de gener - núm. 638
A Punt TIC som #gentexperta!
A la Xarxa Punt TIC som gent experta en diversos camps, com ara la robòtica, la inserció laboral, la innovació social... i volem recollir tot aquest talent en un catàleg d'experts, on les persones vinculades a la xarxa podran tenir el seu perfil. Abans, però, necessitem establir els nostres àmbits d'expertesa. Ens ajudes? Ens pots fer suggeriments a les xarxes socials amb l'etiqueta #gentexperta.
La 3a Trobada de Robòtica Creativa en vídeo!
Més d'una vintena de dinamitzadors/ores van participar a la 3a Trobada de Robòtica Creativa de la Xarxa Punt TIC, un espai obert de coneixement, aprenentatge i intercanvi d'experiències. Es va centrar en la impressió 2D i les talladores làser, però també es van incorporar altres eines i projectes d'innovació, com l'ús de codis QR per conèixer el nostre entorn o Arduino.
El mes d'octubre passat, gairebé un milió de persones van participar en una de les 23.000 activitats organitzades en el marc de l'Europe Code Week (Setmana Europea del Codi). Des de la Comissió Europea, impulsora de la iniciativa, fan ara valoració de l'edició 2016 i comencen a preparar la d'enguany, que marcarà el cinquè aniversari del projecte.
Des del 16 de gener és obert el període d'inscripció als cursos que oferirà el Punt TIC Palau Falguera de Sant Feliu de Llobregat durant aquests mesos de gener i febrer de 2017. Són cursos d'entre 4 i 8 sessions d'1 hora i mitja de durada, que s'impartiran dos cops a la setmana.
El 25 de gener de 2017 Innobaix presentarà una nova edició de l'Innobus, una iniciativa que convida joves universitaris a conèixer empreses d'alt potencial. Serà a Citilab-Cornellà.
Presentació de l'estudi "Els sectors econòmics emergents i la formació professional a la Regió Metropolitana de Barcelona: sector Indústria 4.0"
27 de gener, Espai Josep Bota de Fabra i Coats, Barcelona [+info]
30 de gener [+info]
Edcamp Tarragona
1 de febrer, Campus Catalunya de la URV, Tarragona [+info]